open-index/open-wikipedia-markdown huggingface dataset:
Akuol de Mabior

**Akuol Garang de Mabior** (s. 1989 Kuuba) on eteläsudanilainen elokuvaohjaaja ja valokuvamalli. 

## Lapsuus ja nuoruus
De Mabior syntyi Kuubassa Sudanin kansanvapautusarmeijan komentajan ja maan ensimmäisen varapresidentin John Garang de Mabiorin ja poliitikko, myöhemmän Etelä-Sudanin varapresidentin Rebecca Nyandeng de Mabiorin monilapsiseen perheeseen. Etniseltä taustaltaan hän on dinka. Hän vietti lapsuutensa Nairobissa Keniassa.

## Ohjaajaura
De Mabior opiskeli elokuvaohjausta Kapkaupungin yliopistossa, jossa hän toimii nykyään opettajana. Vuoteen 2022 mennessä hän oli ohjannut neljä lyhytelokuvaa ja yhden Berliinin elokuvafestivaaleilla 2022 kansainvälisen ensi-iltansa saaneen pitkän omaelämänkerrallisen dokumenttielokuvan *No Simple Way Home*, joka oli ensimmäinen eteläsudanilainen elokuva kyseisessä tapahtumassa. 

*No Simple Way Home* on voittanut useita palkintoja, kuten Dok.horizonte-palkinnon Münchenin Dok.festissä, parhaan afrikkalaisen dokumentin ja Adiaha-palkinnon Etelä-Afrikan Encounters-festivaalilla sekä parhaan esikoiselokuvan palkinnon Dakarin Film Femmes Afrique -festivaalilla vuonna 2024. Elokuvaa on esitetty muun muassa CPH:DOX-, Hot Docs-, Sheffield DocFest-, Sydney Film Festival- ja American Film Institute -tapahtumissa sekä kanavilla ARTE, Al Jazeera ja DW.

De Mabiorin lyhytelokuvia on esitetty kansainvälisesti muun muassa Etelä-Afrikan Zeitz MOCAA -taidemuseossa ja Durbanin elokuvafestivaalilla sekä Pan African Film Festivalilla Yhdysvalloissa. Hänen uusin lyhytelokuvansa *On the White Nile* voitti kultaa New York Festivals TV and Film Awards -kilpailussa ja sitä on katsottu YouTubessa yli 750&nbsp;000 kertaa.

## Filmografia
* *No Simple Way Home* (2022, dokumentti, pitkä, käsikirjoittaja-ohjaaja)
* *On the White Nile* (2021, dokumentti, lyhyt, ohjaaja, tuottaja, kuvaaja)
* *Fall into the Sky* (2019, kokeellinen, lyhyt, ohjaaja)
* *Ihlazo* (2018, fiktio, lyhyt, käsikirjoittaja-ohjaaja)
* *Tomato Soup* (2017, fiktio, lyhyt, käsikirjoittaja-ohjaaja)

## Lähteet

## Aiheesta muualla
*
Aevis Victoria

**Aevis Victoria SA** on sveitsiläinen julkinen holding- ja sijoitusyhtiö, joka keskittyy terveydenhuolto-, lifestyle-, matkailu- ja infrastruktuurialoihin. Yhtiön pääkonttori sijaitsee Fribourgissa, Sveitsissä. Yhtiö perustettiin vuonna 2006, ja se on listattu Sveitsin pörssissä.

## Katso myös
* Luettelo Sveitsin pörssissä noteeratuista yhtiöistä

## Lähteet
Airesis

**Airesis SA** on sveitsiläinen  yksityinen pääomasijoitusyhtiö, joka on erikoistunut brändisijoituksiin, erityisesti urheilualalla. Yhtiön toiminta keskittyy viiteen osakkuusyhtiöön: Le Coq Sportifiin, Boards & More Holdingiinn ja A 2 I:hin, Hazard Immobilieriin ja vähemmistöomistuksessa oleva Comunus SICAViin. Yrityksen tuotemerkkivalikoimaan kuuluvat Le Coq Sportif, Fanatic, ION, North Kiteboarding ja North Sails Windsurf.

Yhtiön päämarkkinat ovat Ranska, Italia ja Espanja. Yhtiö tuottaa voittoaan hankkimalla ja myymällä edelleen omistuksiaan. Le Coq Sportifilla on seitsemän kokonaan omistamaa tytäryhtiötä, jotka sijaitsevat muun muassa Ranskassa, Uruguayssa, Yhdysvalloissa ja Italiassa. Boards & More omistaa neljä tytäryhtiötä, jotka sijaitsevat Ranskassa, Saksassa, Itävallassa ja Sveitsissä. Comunus SICAV harjoittaa yrittäjätoimintaa.

## Katso myös
* Luettelo Sveitsin pörssissä noteeratuista yhtiöistä

## Lähteet
Potterin piirikunta

**Potterin piirikunta** (*Potter County*) on kolmen piirikunnan nimi Yhdysvalloissa:

* Potterin piirikunta, Etelä-Dakota
* Potterin piirikunta, Pennsylvania
* Potterin piirikunta, Texas
Chris Patterson

**Chris Patterson** (s. 6. syyskuuta 1968) on brittiläinen kartanlukija. Hän on toiminut kartanlukijana rallin MM-sarjassa muun muassa Petter Solbergille ja Gus Greensmithille. Patterson lopetti uransa vuonna 2018 mutta palasi vielä eläkkeeltä Greensmithin kartanlukijaksi. Pattersonin ensimmäinen kilpailu MM-sarjassa oli RAC-ralli 1993.

## Lähteet
Allreal Holding

**Allreal Holding AG** on sveitsiläinen kiinteistöyhtiö, joka on erikoistunut asuin- ja liikekiinteistöjen sijoitukseen, kehittämiseen ja hallinnointiin. Yhtiö on perustettu vuonna 1999, ja sen pääkonttori sijaitsee Baarissa, Sveitsissä. Yhtiö toimii yksinomaan Sveitsissä, ja sen päätoimialueet ovat Zürichin ja Geneven alueet.

## Katso myös
* Luettelo Sveitsin pörssissä noteeratuista yhtiöistä

## Lähteet
Alpine Select

**Allreal Holding AG** on sveitsiläinen sijoitusyhtiö, jonka pääkonttori sijaitsee Zugissa ja joka on listattu Sveitsin pörssissä vuodesta 1998 lähtien. Yhtiö on erikoistunut tarjoamaan osakkeenomistajille pääsyn monipuoliseen vaihtoehtoisten sijoitusten salkkuun, jossa keskitytään strategioihin, kuten alennus- ja riskinarbitraasiin, taktisiin mahdollisuuksiin vähän tutkituissa yrityksissä, lyhytaikaisiin mahdollisuuksiin, likvideihin hedge-rahastoihin ja digitaalisiin omaisuuseriin.

## Katso myös
* Luettelo Sveitsin pörssissä noteeratuista yhtiöistä

## Lähteet
Bodomin legenda

**Bodomin legenda** on suomalainen televisioelokuva vuodelta 2006. Sen ohjasi Tapio Piirainen. Elokuva on mustavalkoinen ja siinä on stereoääni.

## Juoni
*Bodomin legenda* on fiktiivinen teos, vaikka sen pohjana on todellinen tapahtuma. Elokuva alkaa vuoden 1960 alusta, jolloin Suomi oli tiukasti Neuvostoliiton talutusnuorassa. Kolmoismurha helluntaina 1960 käynnistää tapahtumasarjan, jonka lonkerot ulottuvat presidentti Kekkoseen saakka. Komisario Ilmari Hallanheimo ja apulaispoliisipäällikkö Oiva Keto alkavat tutkia murhia, jotka osoittautuvat luultuakin omituisemmiksi. Itse murhatapahtuma saa verraten vähän huomiota kokonaisuus huomioiden.

## Julkaisut
*Bodomin legenda* sai ensi-iltansa 18. joulukuuta 2006. DVD:nä se julkaistiin 26. lokakuuta 2007.

## Näyttelijät

## Arviot
Film-o-holicin Petri Saarikoski piti *Bodomin legendan* uskottavasta ja huolellisesti rakennetusta ajankuvasta.

## Lähteet

## Aiheesta muualla
*Elokuva-arvio: Bodomin legenda kertaa vuoden 1960 telttamurhia (Seura)
Devil’s Woodyard

**Devil’s Woodyard** on mutatulivuori Trinidad ja Tobagon Trinidadin saarella.

Devil’s Woodyard sijaitsee Trinidad ja Tobagon Trinidadin saaren eteläosassa Hindustanin kylässä lähellä Princes Townin kaupunkia. Trininad ja Tobagossa on useita mutatulivuoria, joista Devil’s Woodyard on tunnetuin.

Ensimmäinen tunnettu Devil’s Woodyardin purkaus tapahtui vuonna 1852. Devil’s Woodyardin nimen on sanottu tulleen paikallisilta, jotka purkauksen jälkeen huomasivat sen tuhonneen paikalla puita ja tämän uskottiin olevan paholaisen (*devil*) työtä. Mutatulivuori on myöhemmin purkautunut useaan otteeseen esimerkiksi vuosina 1888–1889, 1906, 1942, 1969, 1988, 1995 ja 2018. Tyypillinen purkausväli on 20–30 vuotta. Kaikkiaan Devil’s Woodyardin purkauksissa maan pinnalle on purkautunut 25&nbsp;000–50&nbsp;000 tonnia mutaa ja kiviä, jotka ovat kasautuneet noin 95 metriä leveäksi alueeksi purkauksien ympärillä. Useimmat purkaukset ovat harmittomia, mutta niiden muta saattaa peittää rakennuksia, tai vaikuttaa paikalliseen ekosysteemiin. Tästä esimerkkinä mutatulivuoren ympärille kerääntyneeseen mutaan on kasvanut mangrovea. Mudan lisäksi purkauksissa vapautuu metaania, jolla voi olla omia haitallisia vaikutuksiaan.

Mutatulivuorelle tapahtuu matkailua ja matkailu on huomattava elinkeino paikallisille. Mutaa on kerätty ihonhoitoon. Jotkut paikalliset hindut ovat pitäneet Devil’s Woodyardia pyhänä. Paikkaa pyhänä pitävät hindut  tekevät paikalla pujarituaaleja, jotta seutu säästyisi laajemmalta hävitykseltä.

## Lähteet
Haar (kaupunki)

**Haar** on kaupunki Baijerin osavaltion eteläosassa kaakkoisessa Saksassa. Se on osa Münchenin suurkaupunkialuetta.

## Maantiede
Haar sijaitsee Münchenin piirikunnan kapeimmassa kohdassa aivan Münchenin itäpuolella. Haarin itäpuolella sijaitsee Ebersbergin piirikunta.

## Historia
Ensimmäinen asiakirjamaininta Haarista on vuodelta 1073. Siinä paikkakuntaan viitataan termillä ”Weiler Harde” eli Harden pikkukylä. Alue pysyi pitkään vähäväkisenä. Haar sai rautatieyhteyden 1871, kun Haarin rautatieasema avattiin. Ensimmäisen raatihuoneensa Haar sai 1915. St. Konrad von Parzhamin kirkko vihittiin 1933 ja tuolloin avattiin myös julkinen maauimala. Haar kukoisti aina 1930-luvun puoleenväliin ja Leibstraße kehittyi kauppakaduksi. Toisen maailmansodan jälkeen asuntopula oli suorastaan katastrofaalinen. Haar kohotettiin kaupungiksi 2025.

## Talous ja liikenne
Haarin suuria työnantajia on Isar-Amper-Klinikum München-Ost, joka on erikoistunut psykiatriaan ja neurologiaan.
Haarin rautatieasema sijaitsee Münchenin paikallisliikenteen piirissä. Münchenin kehämoottoritie A 99 kulkee Haarin kautta ja kaupungilla on oma liittymä.

## Lähteet

## Aiheesta muualla
*Haar, Baijeri, Saksa — Sunrise, Sunset, and Daylength
Billie Zangewa

**Billie Zangewa** (s. 1973 Blantyre, Malawi) on  malawilainen taiteilija, joka asuu ja työskentelee Etelä-Afrikan Johannesburgissa. Zangewan tuotantoon kuuluu esittäviä tekstiilikollaaseja, joita hän ompelee käsin silkkikankaista. Hänen teoksensa ovat  omaelämäkerrallisia ja käsittelevät intiimien arkisten näkymien kautta yhteiskunnallisia rakenteita, identiteettiä ja ennakkoluuloja.

## Elämä ja ura
Zangewa syntyi Blantyressa, Malawissa vuonna 1973 ja kasvoi Botswanassa. Hän opiskeli grafiikkaa Rhodesin yliopistosta Grahamstownissa, josta valmistui vuonna 1995 kuvataiteen kandidaatiksi. Vuonna 1997 hän muutti Johannesburgiin. Vailla mahdollisuutta työskennellä omalla erikoisalallaan Zanegwa alkoi tehdä kokeiluja tekstiileillä. Ompelutaidon hän oppi jo koulussa. Taiteilijan äiti työskenteli ompelijana tekstiiliteollisuudessa. Jo lapsena tehty huomio siteestä ompelevien naisten kesken, kasvoi myöhemmin feministiseksi materiaalivalinnaksi Zangewan omassa taiteessa. Hänen ensimmäiset tekstiiliteoksensa olivat Botswanan eläimiä ja kasvillisuutta kuvaavia kirjontatöitä. Sittemmin hän alkoi valmistaa silkistä suurikokoisia seinävaatteita, joista hänen tuotantonsa erityisesti tunnetaan. 

Zangewa lomittaa teoksissaan toisiinsa omakohtaisen ja yleinen kokemuksen kuvaamalla arkista elämää kodin sisätiloissa sekä suurkaupungin näkymiä. Intiimeillä, arkisilla aiheilla Zangewa käsittelee intersektionaalista identiteettiä. Naisten väheksytyn ja sivuutetun arkilämän nostamista esiin teoksissaan hän on kutsunut "arjen feminismiksi". Zangewa kuvaa teoksissa pääasiassa itseään ja omaa kokemustaan malawilaisena eteläafrikkalaisena naisena, taiteilijana ja äitinä nykypäivän Johannesburgussa. Hoiva eri muodoissaan on  hänen tuotannossaan keskeinen teema.   

Zangewan teoksia on ollut esillä lukuisissa kansainvälisissä näyttelyissä. Hän on pitänyt yksityisnäyttelyitä muun muassa Etelä-Afrikassa, Englannissa, Ranskassa, Koreassa ja Yhdysvalloissa. Zangewan teoksia on monien taidemuseoiden kokoelmissa, muun muassa Centre Pompidoussa Pariisissa, Johannesburgin taidegalleriassa, Stedelijk museossa Amsterdamissa sekä Tate Modernissa Lontoossa.

## Lähteet
Sewdass Sadhu Shiv Mandir

**Sewdass Sadhu Shiv Mandir** on hindulainen temppeli Waterloon kylässä Carapichaimassa Trinidad ja Tobagossa. Nykyinen temppeli on valmistunut vuonna 1995, mutta sitä edelsi nykyisen innoittanut Siewdass Sadhun 1969 valmistunut ja myöhemmin heitteille jätetty ja tuhoutunut temppeli.

## Historia
Temppelin rakennutti Siewdass Sadhu. Varanasissa Intiassa syntynyt Sadhu oli saapunut Trinidad ja Tobagoon vanhempiensa mukana vuonna 1907. Vuonna 1926 hän oli matkustanut laivalla vierailemaan kotiseudullaan Intiassa, kun laiva oli ajautunut myrskyisään säähän merellä. Sadhu teki lupauksen rakentaa temppeli merelle, jos laiva selviytyisi myrskystä. Kun hän oli lopulta selvinnyt matkasta ja palannut Trinidad ja Tobagoon, hän osti maata Parianlahden rannikolta vuonna 1947 ja Sadhu alkoi rakentamaan lupaamaansa temppeliä tontilleen. Maakauppaan liittyi kuitenkin epäselvyyksiä. Sen omistanut Caroni Sugar Estate haastoi Sadhun oikeuteen. Sadhu sai 14 päivän vankeustuomion ja 100 punnan sakot vuonna 1952 hänen kieltäydyttyään purkamasta rakennelmiaan tontilla. Rakennelma purettiin Sadhun ollessa vankilassa. Vapauduttuaan Sadhu aloitti kuitenkin rakennustyöt uudelleen. Sadhun käytännössä yksin tekemät rakennustyöt valmistuivat vuonna 1969. Temppeli oli rakennettu Sadhun merestä maaksi valtaamalle paikalle ja sille johti pengertie.

Sadhu kuoli vuonna 1971 ja hänen temppelinsä jäi heitteille. Vanha temppeli vajosi lopulta mereen. Vuonna 1994 Trinidad ja Tobagon valtio päätti jälleenrakennuttaa paikan Sadhun tarinan innoittamana ja rakennustyöt valmistuivat seuraavana vuonna.

## Lähteet
Synne Jensen

**Synne Sofie Kinden Jensen** (s. 15. helmikuuta 1996 Oslo) on norjalainen jalkapalloilija. Hän on pelipaikaltaan hyökkääjä. Hän on pelannut useissa Norjan nuorisomaajoukkueissa. Hän pelasi Norjan naisten maajoukkueessa ensimmäisen ottelunsa marraskuussa 2014 Uutta-Seelantia vastaan. Hän on pelannut vuoden 2025 loppuun mennessä 32 naisten maaottelua ja tehnyt niissä viisi maalia: kaksi tammikuussa 2018 Islantia vastaan sekä yhden maaliskuussa 2020 Tanskaa, kuusi päivää myöhemmin Uutta-Seelantia ja joulukuussa 2024 Pohjois-Irlantia vastaan. EM-kilpailuissa 2025 hän pääsi vaihdosta kentälle kahdessa alkulohko-ottelussa.

Jensen on edustanut kotimaansa pääsarjassa Lillestrømiä, Linderud-Greitä, Kolbotnia, Stabækiä, Røaa ja Vålerengaa. Kaudella 2015–2016 hän edusti Saksassa VfL Wolfsburgia ja pelasi neljä Bundesliigan ottelua, joissa hän teki yhden maalin. Hän siirtyi tammikuussa 2022 Espanjaan, jossa hän on edustanut 2,5 kautta Real Sociedadia ja kesästä 2024 alkaen Atlético Madridia. Hän on pelannut kauden 2024–2025 loppuun mennessä Espanjan liigassa 97 ottelua, joissa hän on tehnyt 29 maalia.

## Lähteet
Tanskan kansankäräjävaalit 1998

**Tanskan vuoden 1998 kansankäräjävaalit** järjestettiin ennenaikaisesti 11.3.1998. Pääministeri Poul Nyrup Rasmussenin johtama sosiaalidemokraattinen puolue voitti vaalit ylivoimaisesti, ja oppositiossa ollut konservatiivipuolue kärsi selvän tappion vastoin mielipidemittausten tuloksia. Vaalien voittajia olivat myös Tanskan kansanpuolue ja Edistyspuolue. Vaalitulos ei vaikuttanut sosiaalidemokraattien ja Radikaali Venstren muodostaman ja Poul Nyrup Rasmussenin johtaman hallituksen kokoonpanoon. 

Vaalitulos oli seuraava: sosiaalidemokraatit saivat 35,9 prosenttia äänistä ja 65 paikkaa 179-paikkaisille kansankäräjille; liberaali Venstre sai 23 prosenttia äänistä ja 43 paikkaa; konservatiivipuolue sai 8,9 prosenttia äänistä ja 17 paikkaa; Sosialistinen kansanpuolue sai 7,6 prosenttia äänistä ja 13 paikkaa; Tanskan kansanpuolue sai 7,4 prosenttia äänistä ja 13 paikkaa; Keskustademokraatit sai 4,3 prosenttia äänistä ja 8 paikkaa; Radikaali Venstre sai 3,9 prosenttia äänistä ja 7 paikkaa; Yhtenäisyyslista sai 2,7 prosenttia äänistä ja 5 paikkaa, kristillisdemokraattinen Kristeligt Folkeparti sai 2,5 prosenttia äänistä ja 4 paikkaa; Edistyspuolue 2,4 prosenttia äänistä ja 4 paikkaa.

## Lähteet
Prosekutiivi

**Prosekutiivi** on joidenkin kielten kieliopeissa esiintyvä sijamuodon, paikallissijoihin kuuluvan ns. väyläsijan nimitys, joka ilmaisee liikettä jonkin kautta tai jotakin pitkin. Merkitykseltään samantapaisista sijoista käytetään eri kielioppitraditioissa myös nimityksiä *[[prolatiivi]], perlatiivi, sekutiivi* tai *[[translatiivi]].* Prosekutiivi-termiä käytetään ennen kaikkea uralilaisten ja muidenkin Siperian kielten kieliopeissa, ja ensimmäisenä sitä lienee käyttänyt M. A. Castrén.

## Prosekutiivi uralilaisissa kielissä
**[[Permiläiset kielet|Permiläisten kielten]]** kieliopeissa prosekutiivi-nimitystä käytetään joskus sijamuodosta, jota toisissa kuvauksissa nimitetään prolatiiviksi, esim. komin *tuj-öd* ’tietä pitkin’.

Kantasamojedin **-mǝnA-*päätteistä sijamuotoa ja sen jatkajia nykyisissä **[[Samojedikielet|samojedikielissä]]** (esim. tundranenetsin *ja-wna* ’maata pitkin’) nimitetään eri kieliopeissa joko Castrénin perinnettä noudattaen prosekutiiviksi tai prolatiiviksi.

## Prosekutiiveja muissa kielissä
Prosekutiivia sijan nimityksenä käytetään mm. keetin, tšuktšin ja länsigröönlannin kieliopeissa.

## Lähteet
Marit Bratberg Lund

**Marit Bratberg Lund** (s. 7. marraskuuta 1997 Ilseng) on norjalainen jalkapalloilija. Hän on pelipaikaltaan puolustaja. Hän on pelannut useissa Norjan nuorisomaajoukkueissa. Hän pelasi Norjan naisten maajoukkueessa ensimmäisen ottelunsa syyskuussa 2022 Albaniaa vastaan. Hän on pelannut vuoden 2025 loppuun mennessä 26 naisten maaottelua ja tehnyt niissä yhden maalin, lokakuussa 2023 Ranskaa vastaan. MM-kilpailuissa 2023 hän tuli vaihdosta kentälle alkulohko-ottelussa Sveitsiä vastaan. EM-kilpailuissa 2025 hän pelasi avauskokoonpanossa kaksi alkulohko-ottelua ja tuli kolmannessa vaihdosta kentälle mutta tuli siinä kahden varoituksen seurauksena ulosajetuksi eikä saanut pelata tappiollisessa puolivälierässä.

Lund on edustanut kotimaansa pääsarjassa Fartia, Kolbotnia ja kaudesta 2021 alkaen Sandvikenia, joka kaudeksi 2022 muutti nimekseen SK Brann. Hän siirtyi kesällä Portugaliin Benfican joukkueeseen. Hän pelasi kaudella 2024–2025 Portugalin liigassa 19 ottelua, joissa hän teki kolme maalia.

## Lähteet
Jouko Autero -palkinto

**Jouko Autero -palkinto** on vuosittain parhaalle suomalaiselle jääkiekkotoimittajalle tai toimitukselle jaettava palkinto. Sen voittaja on Vuoden jääkiekkotoimittaja Suomessa.

Palkinnon jakaa Jääkiekkojournalistit ry. Sitä on jaettu vuosittain vuodesta 1978 lähtien lukuun ottamatta vuosia 2006–2008, jolloin Jouko Autero -palkintoa ei jaettu.

Palkinto kantaa *[[Aamulehti|Aamulehden]]* edesmenneen urheilutoimittajan Jouko Auteron nimeä. Häntä pidetään Suomen ensimmäisenä jääkiekkoon erikoistuneena toimittajana. Autero oli myös ensimmäinen kiekkoleijonaksi aateloitu toimittaja.

## Palkinnon voittajat

* 1978 Antero Karapalo, Yle
* 1979 Jyrki Laelma, Uusi-Suomi
* 1980 Kaarlo Sundell, Helsingin Sanomat
* 1981 Timo Nyholm, Ilta-Sanomat
* 1982 Raimo Häyrinen, Yle
* 1983 Iltalehden toimitus
* 1984 Kalevan toimitus
* 1985 Turun Sanomien toimitus
* 1986 Timo Mustonen, Urheilutieto
* 1987 Pekka Wallenius, Länsi-Suomi
* 1988 Kari Tyni, Radio-Jyväskylä
* 1989 Reijo Suikki, Iltalehti
* 1990 TV3:n Hockey Nightin toimitus
* 1991 Helsingin Sanomien toimitus
* 1992 Ari Mennander, Jääkiekkolehti
* 1993 Timo Lainesalo, Hämeen Sanomat
* 1994 Juha-Pekka Jalo (aka: JP-Jalo), Auran Aallot
* 1995 YLE Radio Suomi
* 1996 Ilkka Ala-Kivimäki, Ilta-Sanomat
* 1997 Rauno Harju, Jääkiekkolehti
* 1998 Juha Alanen, Yle
* 1999 Tapani Salo, Aamulehti
* 2000 Hannu Kauhala, Kiekkolehti
* 2001 Jussi Heimo, Jääkiekkolehti
* 2002 MTV3:n Hockey Nightin toimitus (Timo Jutila, Jari Kurri & Mika Saukkonen)
* 2003 Jouko Vuorjoki, Kaleva
* 2004 YLE:n Kiekkokierros-tiimi
* 2005 Göran Stubb, Hufvudstadsbladet
* 2006 Ei jaettu 
* 2007 Ei jaettu 
* 2008 Ei jaettu
* 2009 Juho Pekka Mikola, Jääkiekkolehti
* 2010 Ilkka Kulmala, Keskisuomalainen
* 2011 Marko Leppänen, Länsi-Suomi
* 2012 Pasi Mennander, Leijonat
* 2013 Antti Mäkinen, Nelonen Media
* 2014 Satakunnan Kansan urheilutoimitus
* 2015 Mikko Pylkkö, Jatkoaika
* 2016 Marko Lempinen, Ilta-Sanomat
* 2017 Wesa Koistinen, Savon Sanomat
* 2018 Sami Hoffrén, Ilta-Sanomat
* 2019 Tuomas Nyholm, Telia
* 2020 Sasha Huttunen, Iltalehti
* 2021 Jani Alkio, C More
* 2022 Juha Lindgren, Tampereen Kiakkoradio
* 2023 Jussi Paasi, Yle
* 2024 Risto Leino, Radio Ramona, Rauma
* 2025 Ville Touru, Ilta-Sanomat

## Lähteet
Propinkvatiivi

**Propinkvatiivi** (latinan sanasta *propinquus* ’läheinen’) on nimitys, jota joidenkin kielten kieliopeissa käytetään lähellä olemista tai lähelle tulemista ilmaisevista muodoista.

## Propinkvatiivi sijamuotona
Propinkvatiivi-niminen sijamuoto kuvataan ainakin vepsän kieliopissa. Vepsässä se kuuluu postpositioista syntyneeseen paikallissijojen sarjaan ja ilmaisee jonkin lähelle tai luokse tulemista. Sen pääte on vepsän etelämurteissa *-lost* (esim. *minulost* ’minun luokseni’), keski- ja pohjoismurteissa *-nno* tai *-nnost* (eli usein sama kuin olosija approksimatiivilla, esim. *poigidenno* ’poikien luona’).

## Propinkvatiivi verbinmuotona
Propinkvatiiviksi tai **proksimatiiviksi** on nimitetty myös suomen kielen ns. 5. infinitiiviä eli verbeistä muodostettavaa, *mA*-suffiksiin perustuvaa adverbiaalista muototyyppiä *kuolemaisillaan, lähtemäisillään.* Sillä ilmaistaan toimintaa, jonka toteutuminen on aivan lähellä.

## Lähteet
Pitch Lake

**Pitch Lake** on asfalttijärvi Trinidad ja Tobagon Trinidadin saarella lähellä La Brean kaupunkia. Pitch Lake on suurin tunnettu asfalttijärvi ja sitä on hyödynnetty kaupallisesti esimerkiksi teiden rakennusmateriaalina. Se on myös matkailukohde. 

## Järvi

Pitch Lake sijaitsee Trinidad ja Tobagon Trinidadin saaren lounaisosassa lähellä La Brean kaupunkia. Järvi sijaitsee syvänteessä lähellä merenrannikkoa ja sen pohjoispuolella kohoaa matala kukkula. Paikka on asfalttijärvi, jolla on pinta-alaa noin 41 hehtaaria. Keskeltä järvi on arviolta 76 metriä syvä. Se sisältää erään arvion mukaan noin 10 miljoonaa tonnia pikeä. Pitch Lake on näin suurin maailman tunnetuista asfalttijärvistä. Järven asfaltti on luonnollinen emulsio, joka on muodostunut, kun vettä, kaasua, bitumia ja mineraaleja on sekoittunut keskenään geologisten prosessien seurauksena. Suurin osa mineraaleista on silikaa ja hienoa savea. Kaasu on pääasiassa metaania ja hiilidioksidia, mutta myös rikkivetyä. Sekoitus kuivuu pinnalta, jolloin muodostuu varsinainen asfaltti. Samalla kun asfaltti kovettu yhdessä kohtaa, sitä purkautuu esiin muualla. Järvi on jatkuvassa liikkeessä, mikä esimerkiksi nostaa esiin ja upottaa takaisin järveen uponneita puita. Järvi on muodostunut tuhansia vuosia sitten subduktioprosessissa, kun Karibian laatta on työntynyt toisen mannerlaatan alle.

## Historia ja hyödyntäminen

Pitch Lakeen on liitetty kansankertomuksia. Yhden mukaan se on muodostunut, kun paikallisen arawakkipäällikön tytär karkasi tapaamaan rakastajaansa toisesta heimosta. Tästä raivostunut arawakkipäällikkö rankaisi rakastajan heimoa kiroamalla heidän kylänsä, joka upposi asfalttijärveen. Toisen tarinan mukaan kirous johtui pyhänä pidetyn kolibrin tappamisesta. Järvestä on löydetty alkuperäiskansoihin liittyviä arkeologisia jäänteitä, sekä esimerkiksi esihistoriallisten eläinten jäänteitä.

Järvi on tunnettu jo alueen varhaisella siirtomaakaudella. Historiallisissa lähteissä sen ensimmäinen käyttö mainitaan vuonna 1595, kun brittiläinen tutkimusmatkailija Walter Raleigh käytti sen pikeä laivojensa tilkitsemiseksi. Laajempimittainen järven kaupallinen hyödyntäminen on alkanut 1800-luvun loppupuolella. Ensimmäisen kerran pikeä alettiin kaivamaan tässä tarkoituksessa vuonna 1867 ja vuonna 1888 sitä alettiin viedä ulkomaille. Vuodesta 1978 kaupallista hyödyntämistä on tehnyt Trinidad ja Tobagon valtionyhtiö Lake Asphalt of Trinidad and Tobago. Pitch Laken asfalttia myydään esimerkiksi teiden rakennusmateriaalina. Joidenkin arvioiden mukaan Pitch Laken asfalttiesiintymät kestävät nykyisellä käyttönopeudella 400 vuotta.

Pitch Lake on nykyisin lisäksi suosittu matkailukohde, jolla käy arviolta 20&nbsp;000 matkailijaa vuosittain. Järven vedellä on sanottu olevan terveysvaikutuksia siinä uitaessa. Järvi on myös Trinidad ja Tobagon aieluettelossa Unescon maailmanperintöluetteloon.

## Lähteet
The Gilded Age

**The Gilded Age** on yhdysvaltalainen historiallinen tv-sarja, jonka on luonut Julian Fellowes HBO:lle. Sarja sijoittuu 1880-luvun New Yorkin seurapiirimaailmaan. Sarjaa on tuotettu toistaiseksi kolme kautta.

Sarjan piti alun perin ilmestyä NBC:llä, mutta siirtyi HBO:lle 2019. Sarjan ensimmäinen jakso ilmestyi 24. tammikuuta 2022 ja toinen kausi 29. marraskuuta 2023. Kolmannen kauden ensimmäinen jakso ilmestyi 23. kesäkuuta 2025. Sarja on uusittu neljännelle tuotantokaudelle.

## Lähteet

## Aiheesta muualla
* 
*
Casablancan Hassan II:n yliopisto

**Casablancan Hassan II:n yliopisto** (, ) on Marokon Casablancassa ja Mohammediassa sijaitseva yliopisto.

## Historia
Casablancan Hassan II:n yliopisto perustettiin vuonna 2014, kun kaksi yliopistoa, Casablancan Hassan II:n yliopisto sekä Mohammedian Hassan II:n yliopisto, yhdistyivät. Alkuperäinen Casablancan Hassan II:n yliopisto perustettiin kuningas Hassan II:n määräyksellä vuonna 1975. Se koostui aluksi kahdesta tiedekunnasta (oikeus-, talous- ja yhteiskuntatieteellinen tiedekunta sekä lääketieteen ja farmasian tiedekunta) sekä islamilaisen ajattelun ja sivistyksen instituutista. Mohammedian Hassan II:n yliopiston edeltäjä perustettiin vuonna 1984, ja itse yliopisto perustettiin vuonna 1992.

## Kampukset
Yliopistolla on Casablancassa neljä kampusta:

* Aïn Chock – Hay Hassani
* Quartiers des Hôpitaux ()
* Ben M’Sik – Moulay Rachid – Sidi Othmane
* Aïn Sebaâ – Hay Mohammadi

Lisäksi Mohammediassa on yksi kampus.

## Tiedekunnat ja korkeakoulut
Yliopisto koostuu 11 tiedekunnasta (, ). Eri kampusten samannimiset tiedekunnat ovat erillisiä tiedekuntia.

* Humanististen ja ihmistieteiden tiedekunta (Aïn Chock, Ben M’Sik, Mohammadia)
* Oikeus-, talous- ja yhteiskuntatieteellinen tiedekunta (Aïn Chock, Aïn Sebaâ, Mohammedia)
* Luonnontieteellinen tiedekunta (Aïn Chock, Ben M’Sik)
* Teknistieteellinen tiedekunta (Mohammedia)
* Lääketieteen ja farmasian tiedekunta (Quartier des Hôpitaux)
* Hammaslääketieteellinen tiedekunta (Quartier des Hôpitaux)

Lisäksi yliopistossa toimii seitsemän korkeakoulua (, ):
* École normale supérieure (Aïn Chock)
* Kauppatieteiden ja johtamisen kansallinen korkeakoulu (Aïn Sebaâ)
* Kansallinen teknillinen korkeakoulu (Mohammedia)
* Teknillinen korkeakoulu (Aïn Chock)
* Sähkötekniikan ja mekaniikan korkeakoulu (Aïn Chock)
* Taiteiden ja suunnittelun korkeakoulu (Mohammedia)
* École nationale supérieure d’arts et métiers (Ben M’Sick) 

## Lähteet
Zahiri

**Zahiri** tai **tahiri** () on sunnalainen islamilainen lakikoulukunta. Se hyväksyy šarian lähteiksi vain Koraanin sekä profeetta Muhammedin sunnan, joka on annettu haditheissa. Zahiriitit hylkäsivät lainopilliset käytännöt, kuten analogisen päättelyn (*qiyās*) ja järjen käytön (*raʾy*) ja suhtautuivat kielteisesti myös oppineiden yksimielisyyteen (*ijmāʾ*) lain lähteenä. Teologiassa zahiriitit hylkäsivät jyrkästi antropomorfismin (*tashbīh*) Jumalan kuvaamisessa.

Suuntauksen perusti luultavasti irakilainen uskonoppinut Dāwūd ibn Khalaf al-Zahiri (815–883), vaikka hänen kirjoituksensa eivät ole säilyneet. Irakista koulukunta levisi Iraniin, Pohjois-Afrikkaan ja islamilaiseen Espanjaan, jossa ibn Ḥazm oli sen merkittävin edustaja; suurin osa varhaisesta zahiri-ajattelusta tunnetaan hänen kauttaan. Zahiri-koulukunta säilyi eri muodoissaan noin 500 vuotta ja näyttää sen jälkeen sulautuneen hanbali-koulukuntaan. Ammanin julistuksessa zahiri luetaan edelleen yhdeksi islamin lakikoulukunnista. 

## Lähteet

## Aiheesta muualla

*
Ellidshøj

**Ellidshøj** on taajama Aalborgin kunnassa Tanskassa. Taajamassa oli 493 asukasta vuoden 2025 alussa.

## Väestökehitys

## Lähteet

## Aiheesta muualla
Tuurholman kartano

**Tuurholman kartano**, **Turholman kartano** tai **Tullisaaren kartano** oli vuonna 1958 palanut historiallinen kartano, joka sijaitsi Helsingin Laajasalon pohjoisosassa Tullisaaressa. Tullisaari kuului pitkään Helsingin maalaiskuntaan, mutta liitettiin vuoden 1946 suuressa alueliitoksessa Helsinkiin. Rakennus toimi viimeisinä aikoinaan työssäkäyvien naisten lepokotina. Kartano paloi vuonna 1958; nykyisin rakennuksesta on jäljellä päärakennuksen kivijalka.

Tullisaaren Turholman kartanon tunnetuimpiin vuokraajiin ja myöhempiin omistajiin lukeutui kauppaneuvos, konsuli Henrik Borgström (1799–1883). Hän oli elinkeino- ja kulttuurielämän vaikuttaja, joka alkoi viettämään kesiään Tullisaaressa vuonna 1838. Suomaisen kulttuurin merkkihenkilöt Topelius, Runeberg, Snellman, Cygnaeus ja Pacius kuuluivat Borgströmin tuttavapiiriin ja olivat pidettyjä kesävieraita Tuurholmassa. Borgström rakennutti kartanopuiston kaupungilta vuokraamaansa Tullisaareen. Sittemmin esimerkiksi laulajatar Aino Ackté vietti monet kesät kartanon alueella; hänen nimeään kantava Aino Acktén huvila sorsalampineen muistuttaa osaltaan kartanomiljön kulttuuri- ja kaivoshistoriasta. Vuoden 1951 yleisömenestykseksi noussut kotimainen elokuva Kesäillan valssi kuvattiin osin Tuurholman kartanossa ja sen puistossa.

Tullisaaren kartanopuisto on  yksi Suomen edustavimpia ja parhaiten säilyneitä maisemapuistoja; kartanonpuisto rakennuksineen on osa valtakunnallisesti merkittävää rakenettua kulttuuriympäristöä (osa RKY-kohteesta *Helsingin höyrylaivareittien kesähuvila-asutus*). Puisto kuuluu Helsingin itäisten kartanopuistojen ketjuun yhdessä Kulosaaren, Degerön, Herttoniemen, Strömsin ja Stansvikin kartanojen puistojen kanssa.

## Lähteet

## Aiheesta muualla
* Helsingin kaupunginmuseon Public Domain -valokuva aiemmasta Tullisaaren kartanosta. (Lisää mm. valokuvaajan nimi ja Helsingin kaupunginmuseo -maininta, jos liität kuvan artikkeliin!) (finna.fi)
* Karttalehti vuodelta 1946, jossa kartano ja silloinen Tuurholman kansanpuisto näkyvät
Terrion Arnold

**Terrion Arnold** (s. 22. maaliskuuta 2003 Tallahassee, Florida, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Arnold edustaa NFL-joukkue Detroit Lionsia. Ennen NFL-uraansa hän edusti Alabaman yliopiston joukkuetta. Lions varasi hänet ensimmäisellä kierroksella 24. varausvuorolla . Kesäkuussa 2024 Arnold teki Lionsin kanssa nelivuotisen ja 14 miljoonan dollarin arvoisen tulokassopimuksen. Arnold on pelannut 16 NFL:n runkosarjan ottelua. Näissä otteluissa hänellä on yhteensä 60 taklausta, kymmenen puolustettua heittoa ja yksi rähmäyksen palautus. Arnold on pelannut yhden NFL:n pudotuspelien ottelun. Tässä ottelussa hänellä on yhteensä kuusi taklausta. Uran tilastot päivitetty kauden 2024 jälkeen.

## Lähteet
Sardinian ralli 2016

**Sardinian ralli 2016** oli rallin maailmanmestaruussarjan kilpailu kaudella 2016. Kilpailu järjestettiin 10.&ndash;12. kesäkuuta 2016. Kilpailun keskuspaikka oli Algherossa. Kilpailussa oli 19 erikoiskoetta, joiden yhteispituus oli . Rallin kokonaispituus oli .

## Tulokset

## Lähteet

## Aiheesta muualla
* Rally-Maps.com. erikoiskokeet kartalla
Criciúma Esporte Clube

**Criciúma Esporte Clube** on brasilialainen jalkapalloseura, joka perustettiin 13. toukokuuta 1947.

## Mestaruudet
* Copa do Brasil: 1991
* Campeonato Brasileiro Série B: 2002
* Campeonato Brasileiro Série C: 2006
* Campeonato Catarinense: 1968, 1986, 1989, 1990, 1991, 1993, 1995, 1998, 2005, 2013, 2023, 2024
* Copa Santa Catarina: 1993
* Recopa Catarinense: 2024, 2025

## Lähteet
Castro Soromenho

**Fernando Monteiro de Castro Soromenho** (31. tammikuuta 1910 Chinde, Portugalin Itä-Afrikka – 18. kesäkuuta 1968 São Paulo, Brasilia) oli angolalainen kirjailija. Hän syntyi Mosambikissa, mutta varttui Angolassa portugalilaisen siirtomaavirkamiehen poikana. Saatuaan koulutuksen Portugalissa hän muutti takaisin Angolaan vuosiksi 1925–1937, minkä jälkeen hän palasi Portugaliin, mutta joutui elämään suuren osan elämästään maanpaossa Salazarin hallinnon vuoksi. Soromenhon teokset, jotka olivat kiellettyjä Portugalissa, innoittivat myöhemmin monia angolalaisia kirjailijoita.
## Lähteet
Oskari Paldanius

**Oskari Paldanius** (s. 11. kesäkuuta 2007 Saksa) on suomalainen tennispelaaja ja poikien nelinpelin grand slam -voittaja Ranskan avoimissa 2025.

## Varhainen elämä
Paldanius syntyi Saksassa suomalaisille vanhemmille, jotka työskentelivät tuolloin ulkomailla. Ennen tennistä hän ehti harrastaa muun muassa jalkapalloa, koripalloa, salibandya ja voimistelua.

## Ura
Hän alotti tenniksen pelaamisen 7-vuotiaana ja on helsinkiläisen Smash-tennisseuran kasvatti. Hän voitti ensimmäisen ottelunsa junioreiden Grand Slam -turnauksessa poikien kaksinpelissä vuoden 2024 Yhdysvaltain avoimissa, ennen kuin hävisi Mees Rottgeringille. Hän ylsi poikien kaksinpelin välieriin vuoden 2025 Australian avoimissa, jossa hän hävisi lopulta voittajalle Henry Bernetille. Tällä saavutuksella hän nousi viidenneksi junioreiden maailmanlistalla. Pian tämän jälkeen hänet kutsuttiin mukaan Suomen Davis Cup -joukkueeseen.

Hän voitti vuoden 2025 Ranskan avoimet poikien nelinpelissä puolalaisen Alan Ważnyn kanssa. He pääsivät välieriin voitettuaan Thijs Boogaardin ja Ivan Ivanovin. He voittivat välierissä yhdysvaltalaiset Keaton Hancen ja Jack Kennedyn, ja sitten toisen yhdysvaltalaisen parin Noah Johnwerthin ja Benjaminin loppuottelussa 6–2, 6–3.
Paldaniuksesta tuli näin historian kuudes suomalainen juniorien grand slam -voittaja. Kaksinpelissä Paldanius putosi Ranskassa jo ensimmäisellä kierroksella.

Vuoden 2025 Wimbledonissa Paldanius pelaa poikien nelinpelin loppuottelussa parinsa puolalaisen Alan Ważnyn kanssa.. Paldanius voitti Wimbledonin nelinpelin parinsa Alan Waznyn kanssa. 

## Lähteet
* 

### Viitteet
Razom nas bahato

**Razom nas bahato** (, ) on ukrainalaisen hip hop -yhtyeen Greenjollyn kappale. Se oli vuoden 2004 lopulla tapahtuneen oranssin vallankumouksen epävirallinen tunnuskappale. Myöhemmin yhtye edusti kappaleella Ukrainaa vuoden 2005 Eurovision laulukilpailussa Kiovassa ja sijoittui finaalissa sijalle 19.  

## Tausta
Greenjolly oli yksi oranssin vallankumouksen aikana marras-joulukuussa 2004 Kiovan itsenäisyyden aukiolla esiintyneistä artisteista. Heidän kappaleestaan ”Razom nas bahato” lopulta nousi mielenosoittajien keskuudessa ikään kuin vallankumouksen epävirallinen tunnuslaulu.

Myöhemmin, vuonna 2005, yhtye osallistui Ukrainan euroviisukarsintaan villinä korttina, minkä myötä kappale esiintyi suoraan karsinnan finaalissa. Edustaja valittiin yleisöäänestyksellä, jonka ”Razom nas bahato” voitti. *[[The Times]]in* mukaan osa epäili karsinnan äänestystä peukaloiduksi toiseksi tullutta Ani Lorakia vastaan hänen väitetyn Viktor Janukovytšin tukemisen takia.

Eurovision laulukilpailun valvoja Svante Stockselius hylkäsi alkuperäisen kappaleen liian poliittisena. Sanoituksia muutettiin, jolloin siihen samalla lisättiin kappaleen nimilause ukrainan lisäksi kuudella eri kielellä. Kappaleen säkeistöt laulettiin kilpailussa englanniksi ja ukrainaksi.

## Eurovision laulukilpailussa
Ukrainan ei vuoden 2005 Eurovision laulukilpailun järjestäjämaana tarvinnut kilpailla semifinaalissa, joten ”Razom nas bahato” esiintyi suoraan 21. toukokuuta 2005 järjestetyssä finaalissa. Kappale esiintyi numerolla 16; sitä edelsi Makedonian edustaja Martin Vučik’ kappaleella ”Make My Day” ja seurasi Saksan Gracian esittämä edustuskappale ”Run & Hide”.

Kilpailun lopputuloksissa kappale sai 30 pistettä, jotka riittivät Ruotsin kanssa jaettuun 19. sijaan. Täydet kaksitoista kappale sai kerran Puolasta.

### Saadut pisteet

”Razom nas bahato” sai kilpailun finaalissa pisteitä eri mailta seuraavasti:

## Lähteet
Haar

**Haar** voi tarkoittaa seuraavia:

* Haar, kaupunki Baijerissa lähellä Müncheniä, Saksassa
* *[[Haar (Atlases)|Haar]]*, Atlases-yhtyeen esikoisalbumi vuodelta 2019
* *[[Haar (kukkaseppele)]]*, havaijilaista kaulaan ripustettavaa leitä vastaava kukkaseppele Intiassa
* Haar, sukunimenä:
** Alfréd Haar (1885–1933), unkarilainen matemaatikko, jonka mukaan on nimetty Haarin mitta.
Johannessen

**Johannessen** on muun muassa seuraavien henkilöiden sukunimi:

* Herman Horn Johannessen (s. 1964), norjalainen kilpapurjehtija ja olympiamitalisti
* Kristina Riis-Johannessen (s. 1991), norjalainen alppihiihtäjä
* Matthías Johannessen (1930–2024), islantilainen runoilija ja toimittaja
* Otto Johannessen (1894–1962), norjalainen voimistelija ja olympiamitalisti
* Rolf Johannessen (1910–1965), norjalainen jalkapalloilija ja valmentaja
* Sigge Johannessen (1884–1974), norjalainen voimistelija
* Tobias Halland Johannessen (s. 1999), norjalainen maantiepyöräilijä.
Elävienkuvien teatteri

**Elävienkuvien teatteri** on Forssassa sijaitseva elokuvateatteri. 

Forssan Elävienkuvien teatterissa esitetään syys- ja kevätkausina viikoittain elokuvaensi-iltoja sekä kansainvälisiä baletti-, ooppera- ja konserttitallenteita. Aukioloaikoina kävijöillä on mahdollisuus tutustua teatterin ohjelmistoon pienellä maksulla niin sanottujen ”maistiaisten” muodossa. Teatteri toimii vuosittain järjestettävien kansainvälisten Mykkäelokuvafestivaalien päätapahtumapaikkana, ja sitä voidaan vuokrata myös kokouksiin ja yksityistilaisuuksiin. Katsomoon mahtuu yhteensä 77 henkilöä. Vuosittain näytökset houkuttelevat noin 10&nbsp;000 katsojaa.

## Historia
Forssan elokuvateatteritoiminta sai alkunsa vuonna 1906 taidemaalari Albert Lindforsin ja kartanonomistaja Carl Meyerin perustamana, ja se oli Suomen ensimmäinen maaseudulle rakennettu elokuvateatteri.

Alkuperäisessä salissa oli tilaa noin 200 katsojalle, ja katsomo koostui pitkistä lautapenkeistä valkokankaan ollessa kooltaan 3x4 metriä. Koska sähköä ei vielä ollut saatavilla, teatterin esitykset saatiin käyntiin ensin tasavirtageneraattorilla ja myöhemmin äänekkäällä Voima-merkkisellä höyrykoneella, jonka vuoksi teatteri sai kansan suussa lempinimen ”pirunmylly”. Vanhin tunnettu näytös pidettiin vuonna 1906 elokuvalla *Ylioppilaan kosto*. Vuonna 1921 teatteri sai nimen Forssan Kino, jonka omistaja on jäänyt tuntemattomaksi, ja vuosina 1929–1930 se toimi nimellä Elokuvateatteri Suomi, omistajanaan Aleks Anttila Uudestakaarlepyystä. Elokuvatoiminnan päätyttyä rakennus siirtyi muuhun käyttöön; siellä toimi muun muassa kauppa, valokuvaamo ja lelukauppa, kunnes rakennus 1990-luvun lopulla jäi tyhjilleen ja kylmilleen.

Vuonna 1999 Forssan kaupunki siirsi teatterirakennuksen omistuksen Forssa Eläväksi ja kauniiksi -yhdistykselle, joka käynnisti laajan restaurointiprojektin. Rakennus palautettiin alkuperäiseen asuunsa hyödyntämällä vanhoja piirustuksia ja aikalaisten kertomuksia, ja teatteri avattiin uudelleen yleisölle vuonna 2001.

## Nykyinen toiminta
Vuodesta 2007 lähtien teatterin ylläpidosta on vastannut Forssan Mykkäelokuvayhdistys, joka on digitalisoinut esitystekniikan ja uudistanut kalustoa säilyttäen samalla rakennuksen historiallisesti arvokkaan ilmapiirin. Teatteri toimii nykyään aktiivisena kulttuurikeskuksena ja on myös kansainvälisesti tunnetun Forssan Mykkäelokuvafestivaalin päätapahtumapaikka.

Keväällä 2025 Suomen elokuvasäätiö myönsi Forssan Elävienkuvien Teatterille 18&nbsp;730 euron avustuksen, joka käytetään uuden digiprojektorin sekä päivitetyn Dolby 7.1 -äänentoistojärjestelmän hankintaan. Laitteet asennetaan kesän huoltotauon aikana, ja ne otetaan käyttöön elokuussa 2025 Mykkäelokuvafestivaalien yhteydessä. Teatterin mukaan uudistukset parantavat erityisesti äänenlaatua ja tukevat toiminnan jatkuvuutta.

## Lähteet

## Aiheesta muualla

* Viralliset verkkosivut *elavienkuvienteatteri.fi*
Europa Cinemas

**Europa Cinemas** on eurooppalainen elokuvateatteriverkosto, joka perustettiin vuonna 1992 Euroopan unionin MEDIA-ohjelman ja Ranskan elokuvateollisuutta ja elokuvakulttuuria tukevan Centre national du cinéma et de l'image animée (CNC) -organisaation tuella. Verkoston tavoitteena on tukea eurooppalaisten elokuvien levitystä ja näkyvyyttä tarjoamalla taloudellista ja toiminnallista tukea sellaisille eurooppalaisille elokuvateattereille, jotka sitoutuvat esittämään merkittävän määrän eurooppalaisia elokuvia ohjelmistossaan.

## Toiminta ja laajuus

Alun perin kolmenkymmenen elokuvateatterin järjestö on nykyisin yli 1 200 elokuvateatterin verkosto, jossa on yli 2 800 elokuvateatterisalia, joka toimii 757 paikkakunnalla ja 37 maassa.

2025 Europa Cinemasin kautta saatava tuki jäsenelokuvateatterille on yksisalisen elokuvateatterin osalta korkeintaan 15 500 euroa vuodessa. Monisalinen elokuvateatteri voi saada maksimissaan yli 50 000 euroa vuodessa, tällöin vaaditaan jo 15 salia tai enemmän.

Europa Cinemas tukee eurooppalaisten elokuvateattereiden lisäksi eurooppalaisten elokuvien esittämistä ja levittämistä Aasiassa, Latinalaisessa Amerikassa ja Välimeren eteläpuolen maissa Europa Cinemas Mundus -ohjelman puitteissa.

Verkosto järjestää joka toinen vuosi marraskuussa verkostokonferenssin, joka kokoaa yhteen yli 500 alan ammattilaista, kuten elokuvateatterien edustajia, levittäjiä ja myyntiagentteja.

Verkoston pääkonttori sijaitsee Pariisissa, ja sen puheenjohtajana on ruotsalainen Mathias Holtz. Järjestöä on johtanut vuodesta 2023 Fatima Djoumer.

## Europa Cinemas Label

Vuodesta 2003 lähtien Europa Cinemas on jakanut *[[Europa Cinemas Label]]* -palkintoa viidellä merkittävällä eurooppalaisella elokuvafestivaalilla: Berliinissä, Cannesissa, Karlovy Varyssa, Locarnossa ja Venetsiassa. Palkinnon tarkoituksena on nostaa esiin eurooppalaisia elokuvia ja edistää niiden levitystä verkoston teattereissa.

## Europa Cinemas Suomessa

Suomesta Europa Cinemas -verkostoon kuuluu 2025 kahdeksan elokuvateatteria. Verkostoon kuuluvat Kuopion kaupungin Kino Kuvakukko, Espoon Kino Tapiola ja Helsingistä Finnkino Maxim, Kino Engel ja Orion. Verkostoon kuuluvat myös Pirkanmaan elokuvakeskuksen Arthouse Cinema Niagara Tampereella ja Päijät-Hämeen elokuvakeskuksen Kino Iiris Lahdessa. Tuorein verkoston suomalaisjäsen on Vantaan Kino Myyri.

## Lähteet
2-metyylidekanaali

**2-metyylidekanaali** (C11H22O) on aldehydeihin kuuluva orgaaninen yhdiste. Yhdistettä voidaan käyttää ainesosana hajusteissa.

## Ominaisuudet, valmistus ja käyttö
Huoneenlämpötilassa 2-metyylidekanaali on väritöntä nestettä, jolla on sitrushedelmien kuorta muistuttava tuoksu. Yhdiste on lähes täysin veteen liukenematonta, mutta liukenee esimerkiksi etanoliin. 2-metyylidekanaali on kiraalinen yhdiste, jolla on kaksi enantiomeeria.

2-metyylidekanaalia valmistetaan dekeenin hydroformylointireaktiolla, jossa muodostuu myös 2-metyyliundekanaalia. Muita tapoja ovat dekanaalin ja formaldehydin aldolikondensaatiotuotteen pelkistys vedyttämällä tai 2-dekanonin ja klooriasetaattien välisen Darzens-kondensaation tuotteiden hydrolyysi ja dekarboksylaatio.

2-metyylidekanaalia käytetään hajusteisiin tuomaan niihin sitruksenkaltaista tuoksua. Yhdistettä voidaan käyttää lisäksi lääkeaineiden ja maatalouskemikaalien valmistamiseen.

## Lähteet
Red House (Trinidad ja Tobago)

**Red House** on Trinidad ja Tobagon parlamenttitalo maan pääkaupunki Port of Spainissa. Nykyinen rakennus valmistui vuonna 1907, mutta sitä oli edeltänyt vuonna 1844 valmistunut mutta tulipalon tuhoama rakennus. 

## Historia

Trinidad ja Tobagon hallinnollinen keskus Port of Spain kärsi mittavia vahinkoja tulipalossa vuonna 1808. Suuri osa kaupungista oli tulipalon sattuessa rakennettu puusta ja sen jälkeen lakeja rakentamisen suhteen muutettiin. Kun kuvernööri Henry McLeod rakennutti joukon uusia hallinnollisia rakennuksia Brunswick Squaren (nyk. Woodford Square) länsilaidalle uudet rakennukset tehtiin kivestä. Tulevan Red Housen peruskivi muurattiin 15. helmikuuta 1844. Rakennuksen suunnitteli arkkitehti Richard Bridgens.

Vuonna 1897 rakennus maalattiin punaiseksi kuningatar Viktorian timanttiriemujuhlan johdosta. Rakennus sai tuolloin nykyisen nimensä "Red House" eli punainen talo. Vuonna 1903 puhkesi niinsanottu vesimellakka tiukennettuun vedenjakeluun liittyen. 23. maaliskuuta Red Housen eteen kerääntynyt väkijoukko alkoi heitellä rakennusta, joka syttyi palamaan. Tarkka palon syy on kiistelty, mutta joka tapauksessa alkuperäinen vuoden 1844 Red House tuhoutui. Jälleenrakennus alkoi seuraavana vuonna ja kuvernööri H.M. Jackson avasi uuden Red Housen 4. helmikuuta 1907.

27. heinäkuuta 1990 joukko vallankaappausta yrittäneitä asemiehiä valtasi Red Housen. Seurasi kuusi päivää kestänyt piiritys. Asemiesten panttivankina oli esimerkiksi pääministeri ja lopulta seitsemän ihmistä oli saanut surmansa. Vuonna 2011 Red Housessa aloitettiin remontti, jonka aikana parlamentti kokoontui Port-of-Spain International Waterfront Centre-rakennuksessa. Red House avautui uudestaan remontin jälkeen 24. tammikuuta 2020.

## Lähteet
Kreuger

**Kreuger** on seuraavien henkilöiden sukunimi:

* Ivar Kreuger (1880–1932), ruotsalainen liikemies, joka hallitsi tulitikkumarkkinoita
* Kurt Kreüger (1913–2005), ruotsalainen nyrkkeilyn maailmanmestari
* Nils Kreuger (1858–1930), ruotsalainen taidemaalari
* Ragnar Kreuger (1897–1997), suomalainen teollisuusneuvos
Nils Kreuger

**Nils Edvard Kreuger** (11. lokakuuta 1858 Kalmar – 11. toukokuuta 1930 Tukholma) oli ruotsalainen taidemaalari. Hän asui vuosina 1881–1887 Pariisissa, missä hän opetteli ulkoilmamaalaamista. Ruotsiin palattuaan hän muodosti yhdessä Richard Berghin ja Karl Nordströmin kanssa Varbergin koulukunnan. Kreugerin maalausten aiheina olivat usein puutarhat, maisemat tai laiduntavat eläimet, ja ne sijoittuivat usein Öölantiin, missä hän vietti kesiä. Hän sai 1890-luvulla vaikutteita Paul Gauguinilta ja Vincent van Goghilta.
## Teoksia

Nils Kreuger - Landscape of Öland, gypsies on a horse - Google Art Project.jpg|*Tattare på Öland* (Malmön taidemuseo, 1885)
NilsKreuger-In the rain, Paris.jpg|*I regnet, Paris* (1886)
Putz Spring in Holland.jpg|*Vår i Holland* (1890)
N Kreuger.jpg|*Häst vid stranden* (Waldemarsudde, 1902)
Nightfall (Nils Kreuger) - Nationalmuseum - 20351.tif|*Natten kommer* (1904)

## Lähteet

## Aiheesta muualla
Unbound (ohjelmisto)

**Unbound** on nimipalveluohjelmisto, joka voi toimia välityspalvelimena ja pitää tietoja muilta DNS-järjestelmän palvelimilta. Unbound tukee rekursiivista hakua ja tukee DNSSEC-varmennusta sekä TLS-salausta. Tietojen välimuisti tukee  -määrittelyn mukaista DNSSEC-varmennusta.
Projektin sponsoreina ovat toimineet VeriSign, Nominet ja Kirei. Ohjelmisto kehitettiin alun perin vuonna 2004 Javalla, mutta vuonna 2006 NLnet Labs liittyi mukaan ja otti vastuulleen C-kielisen toteutuksen kehittämisen suorituskykytavoitteisiin pääsemiseksi. Unbound on korvannut BIND-ohjelmiston muun muassa OpenBSD:ssä, FreeBSD:ssä ja täydentää BIND-ohjelmistoa Fedorassa. Unbound tukee myös muun muassa DNS64- ja DNSCrypt-ominaisuuksia, sekä DNS-over-HTTPS ja DNS-over-QUIC -protokollia.

## Lähteet

## Aiheesta muualla
* Setting up an unbound DNS server
Unbound

**Unbound** voi tarkoittaa seuraavia:
* *[[Unbound (albumi)|Unbound]]*, Sargeistin albumi
* *[[Unbound (Mercilessin albumi)|Unbound]]*, Mercilessin albumi
* Unbound, nimipalveluohjelmisto
Sompiolaista verta

**Sompiolaista verta** on suomalaislaulaja Hannu Merkun kolmas, vuonna 1982 ilmestynyt studioalbumi. Levy sisältää aiempien Merkun levyjen tapaan Lappi-aiheista tanssimusiikkia. Albumin nimikappale on yksi artistin tunnetuimmista.

Levy äänitettiin Tacca-studiossa Vantaalla ja Merkkua säestää hänen oma yhtyeensä vahvistettuna kitaristi Taisto Wesslinillä sekä viulisti-mandolinisti Pauli Granfeltilla.

Albumi julkaistiin Jorma Helianderin Heliander Productions -levy-yhtiön toimesta vinyylilevynä ja C-kasettina. Vuonna 2015 Rocket Records julkaisi albumista CD-levy-painoksen, joka sisältää myös 12 bonuskappaletta Merkun aikaisemmasta tuotannosta.

## Kappaleet

; A-puoli
# 
# 
# 
# 
# 
# 
# 

; B-puoli
# 
# 
# 
# 
# 
# 
# 

## Tekijät
### Muusikot
* Hannu Merkku – laulu, urut
* Seppo Hietala – harmonikka
* Janne Heino – bassokitara
* Markku Orislahti – rummut
+
* Taisto Wesslin – kitarat
* Pauli Granfelt – viulu, mandoliini

### Tuotanto
Äänitetty Tacca-studiossa Vantaalla vuonna 1982.
* Heikki Rissanen – kannen valokuvaus

## Lähteet
* [– Suomen äänitearkisto ry:n levytietokanta 1901–1999](https://fenno.musiikkiarkisto.fi/ Fenno)

### Viitteet
Kino Kilta

**Kino Kilta** on Turun Taiteen talossa sijaitseva arthouse-elokuvateatteri, jota ylläpitää Varsinais-Suomen elokuvakeskus. Sen ohjelmisto on keskittynyt taide-elokuviin, ja lisäksi sen tiloissa on järjestetty elokuvafestivaaleja sekä kansallisen audiovisuaalisen instituutin ja paikallisten elokuvakerhojen näytöksiä.

Kino Kilta avattiin Rettigin vanhan tupakkatehtaan palokuntarakennuksen yläkertaan remontoituihin tiloihin syyskuussa 2024. Hanketta tukivat opetus- ja kulttuuriministeriö, Turku 2029 -säätiö sekä Suomen elokuvasäätiö. Elokuvasalissa on tilaa 70 hengelle.

## Lähteet

## Aiheesta muualla

* Kino Killan kotisivut
Esko Lipponen

**Esko Antero Lipponen** (29. syyskuuta 1930 Kurkijoki – 13. kesäkuuta 2015 Espoo) oli suomalainen diplomaatti ja suurlähettiläs.

Lipponen toimi vt. nuorempana ja vt. vanhempana konstaapelina Helsingin poliisilaitoksella 1949–1956. Hän valmistui valtiotieteiden kandidaatiksi ja aloitti ulkoministeriössä vuonna 1957. Lipponen toimi muun muassa Brysselissä, Moskovassa, Kairossa, Genevessä ja Bonnissa vuoteen 1975 mennessä. 

Lipponen oli ulkoministeriössä jaostopäällikkönä vuosina 1968–1970 ja siirtyi Bonniin ensin kaupallisen edustuston konsuliksi 1970–1973 ja sen jälkeen suurlähetystön lähetystöneuvokseksi.

Hän toimi Suomen suurlähettiläänä Hanoissa (ja Vientianessa) 1983–1986 ja Limassa (sekä vuodesta 1987 La Pazissa ja Quitossa) 1986–1989. Hän toimi uudelleen suurlähettiläänä Hanoissa ja Vientianessa 1990–1991.

## Lähteet